Küldöttgyűlési beszámoló

*Esélyegyenlőségi és lakhatási referens*

2024. február 18.–2025. április 02.

**Eseménynaptár**

*2025. február–március: Betétes dobozok rendezése*

*2025. március 18.: Bizottsági ülés*

*2025. március 27.: Női fórum*

**1. Bizottsági ülés**

A márciusi üléshez hozzájárultam írásbeli beszámolóval. Valamennyi referens ismertette addig elvégzett munkáit, majd átbeszéltük az elkövetkező hetek ötleteit. Különböző adománygyűjtő projektek, illetve rászorulókon segítő aktivitások vannak tervben.

**2. Női fórum**

Március 27-én sikeresen lezajlott a 2025-ös női fórum. A beszélgetés során fontos, a jelenelegi hallgatók karrierét is befolyásoló témák kerültek terítékre. Csupa pozitív visszajelzést kaptam az esemény után, ezért gyakoribbá tervezem tenni a hasonló fórumokat.

Emellett bejelentésre került a női szervezet létrehozása, tehát az elkövetkezőkben ennek megvalósításáért fogok tenni.

**3. Betétes dobozok**

A betétes dobozok kihelyezése folyamatban van. Az eljáráshoz a kampusz mindhárom karától engedélyt kell kérni, ahogyan Lénárd László főgondnok felvilágosított. Így az elmúlt pár hetet azzal pazaroltam, hogy ímélezgettem a szükséges emberekkel.

**Megjegyzés**

A női fórum sikerességét látva, rendszeresíteni tervezem a hasonló tematikájú rendezvényeket, összekulcsolva a női szervezet megalapításával.

Fogadóóráimat megtartottam, mindennapi teendőimet elvégeztem, a tisztségviselői levelezőfiókra érkező üzenetekre válaszoltam, delegáltságaimmal járó kötelességeimnek eleget tettem.

Köszönöm, hogy elolvastad a beszámolómat, felmerülő kérdéseiddel fordulj hozzám bizalommal!

Budapest, 2025. március 29.

*Krecht Hanna Regina*

*Esélyegyenlőségi és lakhatási referens*

*ELTE TTK HÖK*

*esely@ttkhok.elte.hu*